Boelies: Help jou kinders só‘n Skermgreep uit ‘Alles Malan’. Freek en sy vriende word geboelie en afgepers. (Foto: Verskaf) Deur Ilza Roggeband In die kykNET-dramareeks Alles Malan loop Freek (Mateo Olivier) en sy vriende sleg deur wanneer Thys (Alex van Dyk) en sy span hulle nie net boelie nie, maar sommer afpers ook. Wat kan jy doen om jou kinders te help om nie in dieselfde slaggat te trap nie? Boeliegedrag is ongelukkig so oud soos die berge en saam met die vordering van tegnologie het kuberboelies ook begin kopuitsteek. Volgens Childline, ’n nie-winsgewende organisasie wat in Suid-Afrika na die regte van kinders omsien, is daar verskeie maniere waarop kinders geboelie kan word: Wat moet jy doen as jy geboelie word? Die heel eerste ding wat jy moet doen, is om vir iemand daarvan te vertel. Jy sal dit dalk nie wil doen nie, want jy dink dalk niemand gaan jou glo nie of mense gaan dink jy is ’n swakkeling, maar indien jy dit nie doen nie, sal dit dalk net erger raak. Praat met ’n vriend, ouer of familielid en indien dit by die skool gebeur, praat beslis met ’n onderwyser. Freek praat met sy ma, Tessa, in ‘Alles Malan’. (Foto: Verskaf) Is jy dalk die boelie? Vra jouself die volgende vrae af: Kuberboelies het die wêreld oor al vir tragiese gevolge gesorg. Daar is kinders wat selfmoord as die enigste uitweg kies of soveel skade aangedoen word dat hulle persoonlikhede geheel en al verander. Angs en depressie is maar net twee nagevolge van wat kuberboelies kan veroorsaak. Waarvoor moet ouers oplet? Hoe kan ouers help? Besoek www.childlinesa.org.za vir meer inligting. Daar is onder meer ’n diens waar kinders direk met iemand oor hulle probleme kan praat. Alles Malan is op Dinsdae om 20:00 op kykNET, DStv-kanaal 144, te sien.